Ιερά Μητρόπολις Λεοντοπόλεως

Η Γεροντική Ιερά Μητρόπολις Λεοντοπόλεως, είναι μια από τις επαρχίες του Πατριαρχείου Αλεξάνδρειας και πάσης Αφρικής.

Η Μητρόπολη έχει ιδρυθεί το 1908 και σήμερα περιλαμβάνει τις περιοχές του Κυβερνείου Ισμαηλίας, του Κυβερνείου Σουέζ και του Κυβερνείου Σαρκία της Αιγύπτου, με έδρα της Μητροπόλεως την πόλη της Ισμαηλίας.

Σημερινός μητροπολίτης είναι ο Γαβριήλ (Ραυτόπουλος), ο οποίος ταυτόχρονα υπηρετεί και ως Γενικός Πατριαρχικός Επίτροπος του Πατριαρχείου Αλεξάνδρειας και πάσης Αφρικής.

 Ιστορικά στοιχεία 
Η Μητρόπολη Λεοντοπόλεως υπήρξε διάδοχος της Επισκοπής Αυγουσταμνικής της Αλεξανδρινής Ορθόδοξης Εκκλησίας, η οποία κάλυπτε την ομώνυμη ρωμαϊκή επαρχία στην Κάτω Αίγυπτο. Επί Ιουστινιανού, το έτος 560, η επαρχία της Αυγουσταμνικής διαχωρίστηκε σε δύο διοικητικές ενότητες: την Πρώτη Αυγουσταμνική, που περιελάμβανε το βόρειο τμήμα του Δέλτα του Νείλου, και τη Δεύτερη Αυγουσταμνική, η οποία εκτεινόταν στα νοτιοανατολικά, φθάνοντας περίπου έως τη Βαβυλώνα στα νότια και το Κλύσμα στα ανατολικά. Αντιστοίχως, διαιρέθηκε και η εκκλησιαστική μητρόπολη, με την έδρα της Δευτέρας Αυγουσταμνικής να τοποθετείται στη Λεοντόπολη.

Και οι δύο επισκοπές αναφέρονται με την ονομασία "Στάμνικ" στο έργο του ιστορικού Νείλου Δοξαπατρή, ο οποίος έζησε τον 12ο αιώνα και βασίστηκε σε παλαιότερες πηγές. Ο Δοξαπατρής καταγράφει ότι κάθε μία από τις επισκοπές αυτές είχε υπό την εκκλησιαστική της δικαιοδοσία αρκετές επισκοπικές έδρες.

Η Μητρόπολη Λεοντοπόλεως, υπό την σύγχρονη μορφή της και ως ανασυσταθείσα, δημιουργήθηκε από τον Πατριάρχη Αλεξανδρείας Φώτιο, με έδρα το Ζαγκαζίγκ, όπου ο Ελληνισμός δημιούργησε μια από τις πλουσιώτερες κοινότητες στην Αίγυπτο. Η έδρα της Μητροπόλεως μετεφέρεται στην Ισμαηλία το 1949.

 Επισκοπικός κατάλογος 
ΜητροπολίτηςΈναρξη ΠοιμαντορίαςΛήξη ΠοιμαντορίαςΣημειώσειςΣωφρόνιος Ευστρατιάδης14 Σεπτεμβρίου 19088 Μαρτίου 1913Χριστοφόρος Δανιηλίδης30 Νοεμβρίου 191421 Ιουνίου 1939Από Αξώμης, κατόπιν Πατριάρχης ΑλεξανδρείαςΚωνσταντίνος Κατσαράκης27 Νοεμβρίου 19391976Από ΚαρθαγένηςΝικόδημος Γαλιατσάτος26 Νοεμβρίου 197630 Δεκεμβρίου 1980†Από Κεντρώας ΑφρικήςΙωακείμ Μπαλασάκης6 Ιουλίου 198330 Ιουλίου 1987†Από Επίσκοπος ΒαβυλώνοςΤίτος Καράντζαλης26 Απριλίου 198812 Μαρτίου 1997Από Επίσκοπος Ταμιάθεως, κατόπιν ΧαρτούμΔιονύσιος Χατζηβασιλείου12 Μαρτίου 199730 Αυγούστου 2012†Από ΧαρτούμΓαβριήλ Ραυτόπουλος21 Νοεμβρίου 2012ΣήμεραΑπό Επίσκοπος Μαρεώτιδος

 Ναοί 
 Καθεδρικός Ιερός Ναός Αγίου Μηνά Ισμαηλίας
 Ιερός Ναός Αγίας Αικατερίνης Σουέζ

 Παραπομπές 

 Εξωτερικοί σύνδεσμοι 

Λεοντοπόλεως